หุ้นปิดตลาดเพิ่มขึ้น 17.37 จุด
ดัชนีหลักทรัพย์ไทยวันนี้ไม่สนการเมืองบวก 17.37 จุด&nbsp;มูลค่าล้นหลามกว่า 27,395 ล้านบาท
16 มี.ค. 2553

ดัชนีหลักทรัพย์ไทยวันนี้ไม่สนการเมืองบวก 17.37 จุด มูลค่าล้นหลามกว่า 27,395 ล้านบาท
ดัชนีตลาดหลักทรัพย์ไทยประจำวันที่ 16 มีนาคม 2553 ปิดตลาดที่ระดับ 752.20 จุด เพิ่มขึ้น 17.37 จุด หรือ +2.36% มูลค่าการซื้อขาย 27,395.22 ล้านบาท โดยดัชนีปรับขึ้นแตะระดับสูงสุดของวันที่ 752.91 จุด และลดลงต่ำสุด 737.82 จุด
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ดัชนีหุ้นไทยดีดตัวได้แรงแพราะสถานการณ์การเมืองเริ่มผ่อนคลาย หลังไม่มีเหตุรุนแรงที่อยู่เหนือการควบคุมเกิดขึ้น ประกอบกับเป็นผลจากการที่กระทรวงการคลัง ระบุว่า จะไม่เรียกร้องค่าเสียหายหากมีการเปลี่ยนสัญญาสัมปทานมือถือ ส่งผลให้หุ้นกลุ่มสื่อสารที่ถูกดดันมานานปรับตัวขึ้นแรง โดยเฉพาะ ADVANC ที่กลายเป็นหลักทรัพย์ที่มีการซื้อขายสูงสุดของวันนี้ พร้อมทั้งทำให้หุ้นกลุ่มอื่นๆ ฟื้นตัวตามด้วย เช่น พลังงาน และธนาคาร
ส่วนพรุ่งนี้มองว่าดัชนีมีโอกาสปรับตัวขึ้นต่อ เพราะปัจจัยต่างๆ เริ่มผ่อนคลายลง แต่อย่างไรต้องติดตามการประชุมเรื่องดอกเบี้ยของธนาคารกลางสหรัฐ (เฟด) คืนนี้ว่ามีทิศทางอย่างไร เพราะหากเฟดขึ้นดอกเบี้ยจะมีผลต่อการเคลื่อนไหวของเม็ดเงินต่างชาติ ประเมินแนวรับที่ 745 จุด และแนวต้าน 765 จุด ด้านกลยุทธ์แนะนำซื้อเก็งกำไรหุ้นขนาดใหญ่
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
ADVANC  ปิดที่     84.75   บาท   เพิ่มขึ้น   4.25  บาท   (+5.28%) มูลค่าซื้อขาย  1,748.45 ล้านบาท
PTT        ปิดที่   246.00   บาท   เพิ่มขึ้น  6.00  บาท   (+2.50%) มูลค่าซื้อขาย  1,710.74 ล้านบาท
PTTEP  ปิดที่  142.50   บาท   เพิ่มขึ้น      4.00  บาท  (+2.89%) มูลค่าซื้อขาย  1,466.17 ล้านบาท
BANPU    ปิดที่   608.00   บาท   เพิ่มขึ้น 20.00  บาท   (+3.40%) มูลค่าซื้อขาย  1,376.07 ล้านบาท
TMB     ปิดที่      1.42   บาท   เพิ่มขึ้น   0.05  บาท   (+3.65%) มูลค่าซื้อขาย  1,322.55 ล้านบาท